AFRIKAANSE OPSOMMING: Hierdie studie ondersoek 'n teoretiese raamwerk van taalvermoë met verwysing na die onderrig en aanleer van skryfvaardigheid in Xhosa vir graad 12 leerders. Die onderrig van skryfvaardigheid het as doelstelling die ontwikkeling van leerders se skryfvermoëns en die leiding van leerders om skryf te sien as 'n proses wat talle fases behels, soos nadenke, beplanning, navorsing, skryf en herskryf. Die studie poog voorts om aan te toon hoe leerders ontwikkel kan word om hulleself uit te druk in 'n formeelgevorderde wyse, soos vereis in 'n bepaalde konteks en vir 'n bepaalde gehoor. Die studie is sterk beïnvloed deur twee benaderings, een gekoppel aan die prosesse van skryf, en die ander, bekend as die genre-benadering, maar die studie betrek ook 'n aantal modelle van skryfvaardigheid. Voorbeelde van skriftelike stukke deur leerders van Xhosa eerste taal in graad 12 word ontleed. Die studie ondersoek vier opstelle, elke waarvoor eienskappe rakende die taalvaardigheidskomponent, ontleed word volgens vrae gestel deur Grabe en Kaplan (1996). Skryfvaardigheid is een van die belangrikste kommunikasievaardighede in die lewe van 'n individu, en dit vorm 'n integrale deel van die skoolkurrikulum. Die studie sluit af met 'n aantal aanbevelings wat 'n bydrae kan maak tot die oplos van bepaalde probleme rakende skryfwerk in taalonderrig in Kurrikulum 2005.